2013 júliusában a WPBSA bejelentette, hogy Carternél az orvosok hererákot diagnosztizáltak. 2013. július 2-án Cartert megműtötték, ezután kemoterápiára kellett járnia. Ali a terápiák után kijelentette, hogy folytatja pályafutását, sőt, már augusztusban visszatért a profi snookerhez a European Tour harmadik állomásán. A Fürth-ben megrendezett Paul Hunter Classic-on elődöntőbe került, ám itt Gerard Greene megállította. A novemberi Champion of Champions tornán negyeddöntőbe jutott. A szezon közepén átmenetileg kikerült a legjobb 16-ból, így 2006 óta először nem vett részt a Masters-en. 2014 áprilisában a China Open elődöntőjébe jutott, itt Neil Robertson búcsúztatta. A világbajnokságon a második fordulóban esett ki, ellenfele a későbbi győztes Mark Selby volt.&lt;br&gt;